Շեյդի

Շեյդի (, իրական անունը՝ Հայկ Էդուարդի Սնխչյան), բիթբոքսեր, երաժիշտ։ Հայաստանի 2016 թվականի բիթբոքս չեմպիոն, ազգային և միջազգային որակավորման ժյուրի, "European Beatbox Association"-ի հայ դեսպան, միջազգային "Tezarean Beatbox Battle"-ի հաղթող։ Ազգությամբ առաջին հայն է, ով մասնակցել է Աշխարհի բիթբոքսի առաջնությանը և առաջինն է, ում հոլովակը տեղադրվել է համաշխարհային հեղինակություն վայելող, բիթբոքսի թեմային վերաբերող ամենամեծ «Swissbeatbox» կազմակերպության բոլոր սոցիալական էջերում։ 2-րդ հոլովակը հայտնվել է նույն կայքում 2022 թվականի օգոստոսի 15-ին։

Ծնվել է 2000 թվականի սեպտեմբերի 16-ին, Ռուսաստանի Դաշնության Ստավրոպոլ քաղաքում։ 7 տարեկան հասակում սկսել է ցուցադրել երաժշտական որակները՝ դաշնամուր նվագելով։ 11 տարեկան հասակում նրան սկսում են հետաքրքրել դրամ-մեքենաները (անգլերեն՝ drum-machine) և բիթբոքսը։ Սովորել է Եղվարդ քաղաքի No2 և No1 դպրոցներում, զուգահեռ հաճախել է Քասթինգ Սքուլ դերասանական ստուդիա, ինչպես նաև նույն քաղաքի արվեստի դպրոց և դրանք ավարտել է գերազանցությամբ։ Ունի մի շարք նվաճումներ, դրանք են՝ Բիթբոքսի աշխարհի առաջնության առաջին հայ մասնակից (Շահնազարյան Սևանի հետ միասին, 2018), Հայաստանի բիթբոքսի առաջնության չեմպիոն (2016), Ռոստով օնլայն բիթբոքս բաթլի Թոփ-16 նաև «Հանդիսատեսի համակրանք» նոմինացիայի հաղթող (2018): Հայաստանի չեմպիոն դառնալուց հետո, նա, մինչ այսօր, կատարում է համաշխարհային շրջագայություններ, համագործակցում է տարբեր երկրների բիթբոքս-ներկայացուցիչների հետ, կատարում է փորձի փոխանակում և անցկացնում է դասընթացներ։

2023 թվականի փետրվարի 15-ին համացանցում տեղադրվել է Shady-ի մասնակցությամբ FlowGuardz խմբի 2023 թվականի "Grand Beatbox Battle 2023 World League" հեղինակավոր մրցույթի նախընտրական փուլի հոլովակը։

2023 թվականին ընտրվել է որպես Հայաստանի առաջին ներկայացուցիչ (խմբային կատեգորիա)` Աշխարհի 6-րդ Բիթբոքս Առաջնությանը մասնակցելու համար, որպես FlowGuardz խմբի անդամ (խմբի անդամներ` Shady, Rico, Robro, Nessa Ars):

2023 թվականի հունիսի 16-ին միջազգային "Swissbeatbox" կազմակերպության կայքում և "YouTube" հարթակում մեկնարկ տրվեց "SBX NATION WEEK: ARMENIA" ծրագրին, որի առաջին հոլովակը Shady-ի "Without Glitch" հոլովակն էր։

2023 թվականի օգոստոսի 24-27-ը FlowGuardz խմբի կազմում մասնակցել է Վրաստանի Ծերակվի համայնքում անցկացվող "One Caucasus Music Festival 2023"-ին։

Ծանոթագրություններ

Արտաքին հղումներ 
 Shady-ն Tezarean Beatbox Battle-ի հաղթական աղյուսակում
 Հայ բիթբոքսերը հաղթել է Tezarean Beatbox Battle-ում
 Հոլովակը «Swissbeatbox»-ի յութուբյան էջում
 Հոդվածը «Swissbeatbox»-ի ինստագրամյան էջում
 Հոդվածը «Swissbeatbox»-ի ֆեյսբուքյան էջում
 Հոդվածը «Swissbeatbox»-ի թվիթերյան էջում
 Հոդվածը «Swissbeatbox»-ի վկոնտակտեի էջում
 «Մռակած» պետական կամերային երգչախումբը Ստեփանակերտում հանդես է եկել նոր ծրագրով, հատուկ  համերգի   համար  իրենք  Երևանից հրավիրել են «Բիթբոքս» երգարվեստի  մասնագետ:
 Radio Marshall - Поколение ЧЕ
 Զինուժ Մեդիա - Shady-ն՝ որպես զինվոր
 Shady-ի հարցազրույցը 2018 թվականի Աշխարհի Առաջնության մասին՝ ժուռնալիստ․am-ի համար
 FlowGuardz | Grand Beatbox Battle 2023 World League: Crew Wildcard
 Shady | Without Glitch | SBX NATION WEEK: ARMENIA

Հայ երաժիշտներ
Բեմական կեղծանուններ